Britt Boutros Ghali

Britt Boutros Ghali (* 1937, Svolvær, Nórsko) je nórska maliarka . 

Narodila sa na severe Nórska. Maľbu a plastiku vyštudovala v rokoch 1959 až 1962 na Kráľovskej univerzite v Osle pod vedením Ellen Christensen a Ferdinanda Lunde. Po mimoriadne úspešnom debute v parížskej galérii „Galérie de l' Université“ v roku 1965 vystavovala po celom svete, napr. vo Veľkej Británii, Nemecku, Francúzsku, Španielsku, USA, Švajčiarsku, Nórsku, Egypte a mnohých ďalších krajinách. Je predstaviteľkou abstraktného expresionizmu. 

V 60–tych a 70–tych rokoch bola Britt členkou Abstraktno–expresionistického hnutia, toho hnutia, ktoré reprezentujú maliarske osobnosti ako Jackson Pollock a ďalší. Tvorba Britt predstavuje základy abstraktného expresionizmu.

Za osobitý prínos pre umenie získala najvyššie možné nórske kráľovské čestné ocenenie „Rád Sv. Olava.“

V 80-tych rokoch sa presťahovala do Egypta a svetelné podmienky v tejto krajine výrazne ovplyvnili jej tvorbu. Jej egyptský manžel Raouf je mladší brat Butrusa Butrusa-Gálího.

Referencie

Narodenia v 1937
Nórski maliari
Maliari abstraktného expresionizmu